ইহুদীদের কাছে সবথেকে পুণ্যস্থান হোল Western Wall বা Wailing Wall. ওই কয়েক ফুট লম্বা দেয়ালটা দ্বিতীয় মন্দিরের বাইরের দেয়ালের এক টুকরো। এখানেই সব ইহুদীরা প্রার্থনা করেন। পুরোনো দেয়ালের পাথরের খাঁজে গুঁজে দেন ছোট্ট কাগজে লেখা প্রার্থনা। সকাল সন্ধ্যা গোঁড়া ইহুদীরা দল বেঁধে প্রার্থনা করেন। সামনে একটু খোলা চত্বরে নানারকম ধর্মানুষ্ঠান করা হয়। দেয়ালটা সেই আব্রাহামের পাথরের (Dome of the Rock) খুব কাছেই। বিধ্বংস মন্দিরটি ওই পাথরের ওপরেই ছিলো, অটোমানের সৈন্যরা সেটা ভেঙে মসজিদ বানায়। Wailing Wall-এ এক সন্ধ্যায় আমিও বিশ্বশান্তির প্রার্থনা লেখা এক কাগজ গুঁজে এলাম, আহা যেন সত্যিই সত্যি হয়। ভাবতে দোষ কী?